**Langrennsgruppa inviterer til den tradisjonsrike snøsamlingen helgen 1-3 desember!**

**Samlingen er for utøvere i 11-12 års gruppen og eldre, det vil si de som er født i 2007 eller tidligere.**

Turen går også i år til Geilo, med overnatting i Havsdalsgrenda - [http://www.havsdalsgrenda.no](http://www.havsdalsgrenda.no/). Her bor vi veldig flott, med 5-10 sengeplasser i hver leilighet, underjordisk garasje og rikelig med plass. Utøvere blir fordelt på leilighet sammen med jevnaldrende og foresatte. Bespisning foregår i skikafeen som ligger i bunn av heisene i Havsdalen, 200m nedenfor leilighetene.

Følgende måltider inngår i samlingsavgiften: Middag fredag kveld, frokost lørdag m/smøring av lunsjpakke, middag lørdag og frokost søndag m/smøring av lunsjpakke.

Vi har økter på ski i løypenettet som har utgangspunkt fra Geilohallen (hvor det er kunstsnø), og fra Havsdalen hvis vær og snøforhold tillater det. Treningene vil bli organisert og ledet av de respektive gruppenes hovedtrener, oppmann og hjelpetrenere.

Det legges opp til at flere foreldre kan være med, og vi har fått reservert godt med plasser i Havsdalen.

Som tidligere vil det bli bestilt buss som går fra Føyka på fredag og hjem søndag. Foreldre kan også bestille plass på bussen da det tidligere har vist seg å være godt med plasser her.

**Tidspunkter:**

Oppmøte Føyka for busstransport fredag 1. desember kl 15:00.

Middag ved ankomst Havsdalen

Avreise buss fra Havsdalen søndag kl 13:30.

Mer detaljert program vil komme nærmere avreise.

**Priser:**

Kr 1400,- Samlingsavgift, kost og losji.

Kr 1750,- Som over + busstransport tur/retur Føyka.

**Påmeldingsfrist:**

Frist for påmelding og betaling er **fredag 27. oktober.**

Vi har reservert en god del senger og trenger å vite endelig antall denne datoen så vi slipper å betale for ubrukte sengeplasser. Påmelding etter dette vil kun være mulig dersom Havsdalen har ledig kapasitet.

Vet dere at dere skal delta – meld dere på nå!